钦定古今图书集成/方舆汇编/职方典/第1493卷 > 顺宁府关梁考 通志
## 钦定古今图书集成/方舆汇编/职方典/第1493卷 > 顺宁府关梁考 通志

本府

把边寨关　在府南六十里，为顺云扼吭地，路通蒙、景二府。

浦关

愠马罕关

等喇关

腊门关　俱在府境

迎恩桥　去府二里，在东门外，《永蒙路》经之。矩府王政重修，挽以铁索，甚坚固。

衢亨桥　在府北城下。明崇祯十七年，知府曾瑞来建。

行春桥　在府东城外一里，往东山寺路经之。康熙四年，知府米璁捐俸重修。

右甸大桥　明崇祯十五年，通判谢天禄捐俸重修。

枯柯大桥　去府二百五十里。明知府李忠臣建。挽以铁索，巨木为栋，上覆瓦屋，水出毒岸有

《岚》热气蒸人，如釜如甑。利在速行，非桥不可。

皇清康熙四年，知府米璁重建。

锡铅桥　在府北八十里。明崇祯十七年，知府曾瑞来建。木桥瓦屋，叠石为墩，坚固可久矣。“猛石桥　” ，未载处所。

大桥　在府北一百六十里，往隆昌大路。康熙四年，知府米璁修。

小桥　：在府北一百四十里，往隆昌大路“太平桥　” ，未载处所。

观音寺桥　在府南三里许，三官阁山下，路通云州。

归化桥　在府南十五里。路通云州大路，旧桥为水所没已久。康熙三年，知府米璁捐俸重修。麻腊寨桥　在府南七十里。路通云州，旧桥冲坏，石址无存。康熙年间，知府米璁捐俸同耆民修建。

大桥　在府北一百六十里，又名猛家桥，路通蒙化。明末，知府曹巽之捐俸建。

永济桥　在大桥之西，相去二里。明末，知府曹巽之建。

歪泥桥　在木龙里。路通永平，去府二百五十里。康熙二年，永平生员冯家训修建。

克麻桥　在牛街坡下，通来宣桥大路。秋夏多为涧水所阻，过者称难。康熙二年，知府米璁捐俸重建。

来宣桥　在府北一百八十里牛街驿濞溪江上通蒙化。其渡最险。明末焚毁。

皇清康熙元年，知府米璁捐俸重修桥，长九丈两端。

挽以铁缆，上覆瓦屋二十一楹。九年复毁，巡抚李天浴、布政使崔之瑛、按察使张彦珩等捐俸檄知府许弘勋督修。

凤鸣桥　在府城西。康熙元年，巡抚、司、道各捐俸，檄知府米璁督修。

宣德桥　知府刘芳声建。

泗水桥　在城外东南角。

翁起桥　知府李文渊重修。

天顺桥　“耆民” 张所蕴等同建。

攸往桥　：“知府刘芳声建。”

永顺桥　：“知府董永艾建。”

迎春桥　：“知府李文渊建。”

瑞虹桥　“知府徐欐重修。”

远来桥　“知府徐欐重修。”

黑惠江渡　：在赤龟山下。

澜沧江渡　在府东北八十五里。

云州

永镇桥　在州北四十里。地名“温萌。”

长安桥　在州之北五十里，地名“猛郎。”

广德桥　在州之南十里。贡生刘次、徽州民张文甲、卢应祥、僧默契共建。年久倾塌，州民杨贵宇重修。

新惠桥　在州之南十二里旧城之右，合州绅衿耆庶《汉彝》人等同修。于康熙五十三年大水冲坏。今改为“铁索桥。”

冨春桥　在州之东五里。先年连修三次不果。

皇清康熙丙申年，永北府程署理顺宁兼摄“云州捐。”

谷四十石，给公银三十两，委贡生李恭、孔忠等鸠工督役，募化银钱，于本年五月中告成。桥锁顺旬、二水关、一州风脉、两牙头，高架水中。其桥既长且阔，乃云阳第一桥也。

小藤桥　在州之南，地名“猛赖。”

石桥　，出蒙化路。计六座俱知州张鹤塘捐俸重建。

锁水桥　在州旧城。本府河水所经。马鞍山居岸北，旧城沙汀拱岸，南桥以“锁水。” 知州刁飞龙捐俸重修。

永安桥　在城北门外，今废。

小板桥　：在城北十里，地名“盐井哨。”